Alfonso Rubio

És el pare del Pol. Té 55 anys mal portats i pinta d'amargat. Se li va morir la dona fa anys i encara no ha aixecat el cap. La família té problemes econòmics i pressiona els seus dos fills perquè portin diners a casa. Preferiria que el Pol deixés els estudis per dedicar-se plenament a treballar.

La relació entre pare i fill va evolucionant i assentant-se. Van tirant els murs que els separen i aprenen a comunicar-se.

Home d'orígen humil que sempre ha viscut al límit de la pobresa. Una multa d'Hisenda el portarà a treballar pel Rai i la seva mare Vicky.

## Biografia

### Segona Temporada

**Els Presocràtics**

     L'Alfonso mentrestant arriba a l'Institut, ja que el Merlí vol parlar amb ell. El Merlí li diu que el seu alumne és el seu millor alumne, i que vol que torni a classe. L'Alfonso li diu que ell no és ningú per dir el que hauria de fer el Pol i que ell vol és que treballi ja que necessiten els diners. El Merlí li pregunta si li ha preguntat al Pol que és el que vol fer, al que l'Alfonso diu que li és igual el que vulgui, que farà el que ell cregui convenient. El Merlí li diu que si vol que el Pol acabi com ell, comentari que no agrada gens a l'Alfonso i marxa emprenyat. L'Alfonso va a veure al Pol a la feina per explicar-li el que ha passat amb el Merlí i li demana que li digui al Merlí que el deixi en paus. A casa dels Rubio, l'Alfonso està mirant sofàs nous quan el Pol es pregunta si necessiten totes aquestes coses, però la seva família riu del seu comentari.

**Montaigne**

     A casa dels Rubio, el Pol està apunt de marxar, mentre el seu pare, que no s'ha mogut del sofà en tot el dia, es baralla amb les piles del comandament. L'Alfonso li diu que li doni els diners del bar, quan el Pol li diu que vol quedar-se part del sou per les seves despeses. El seu pare li diu que no pot tenir despeses, ja que està estudiant. El Pol arriba a casa i troba al seu pare amb una cadira de massatge nova. El Pol s'enfada amb el seu pare ja que esta malgastant els diners que ell i l'Óscar estan guanyant, i l'Alfonso li diu que a casa seva farà el que vulgui. El Pol li diu que no veurà ni un duro més del seu sou i marxa enfadat.

**Engels**

     El Pol intenta apropar-se al seu pare abans de marxar a treballar, però no aconsegueix res i marxa sense dir res. L’Alfonso s’està vestint amb corbata i li explica al seu fill que té una entrevista de feina. L’Alfonso li diu que fa tard al bar, i el Pol li diu que ara marxarà.

**Boeci**

     El Pol està parlant amb el seu pare. L’Alfons li diu que necessita trobar alguna feina perquè van malament de diners ja que l’han fet fora del bar. El Pol li diu que no l’han fet fora, que simplement no hi havia prou clients. L’Alfons li diu que demani feina al taller amb el seu germà, i el Pol accepta desganat.

### Tercera Temporada

**Walter Benjamin**

     L’Alfonso es discuteix per telèfon sobre unes sabates que vol tornar, mentre els seus fills riuen de l’escena. Llavors el Pol li explica que ha aconseguit feina. El Pol li demana d'obrir la calefacció, però li diu que no la pot pagar. Llavors el seu fill li explica que li agrada una noia.

**Albert Camus**

     L’Alfonso arriba a casa i troba el Pol amb la Tània. Ell li explica a la Tània que el Pol mai no porta ningú a casa, i tot seguit el Pol comenta que la Tània és només una amiga.

**Hannah Arendt**

     L’Alfonso i el seu fill estan revisant les seves coses velles per a mirar que poden tirar, i després d’un comentari desafortunat del Pol l’Alfonso li diu que no han tingut massa sort en la vida, però que sempre ha fet tot el possible per a fer feliços els seus fills.

**Kierkegaard**

     L’Alfonso es torna a discutir per telèfon, ara amb una asseguradora. Llavors li pregunta al seu fill on ha estat ja que no l’ha vist al taller. L’Óscar li diu que tenia festa i que ha estat tirant curriculums per deixar el taller. La Gina va a veure a l’Alfonso per dir-li que el seu fill està a l’hospital ja que l’Óscar i el Pol li han estat venent marihuana. A casa, ell i el seu germà discuteixen sobre si continuar venent o no. L’Alfonso els hi ensenya unes fotos als seus fills de quan eren petits i els hi diu que està molt decepcionat en el que s’han convertit.

**Thoreau**

     La Glòria es presenta a casa dels Rubio buscant a l’Óscar, però hi troba a l’Alfonso. La Glòria li explica que vol ajudar-los, però l’Alfonso li diu que a la seva família no li fa falta cap ajuda. La Glòria li explica que només volia oferir-li una feina a l’Óscar, i marxa molesta per l’actitud de l’Alfonso.

**Plotí**

     El Pol arriba a casa i el seu pare li explica que l’Óscar tenia una reunió amb l’Eugeni, i al Pol no li fa especial il·lusió tenir al seu germà treballant a l’Institut. L’Alfonso li demana al seu fill per una capsa, quan el Pol li explica que la va tirar. L’Alfonso s’enfada explicant-li que aquella capsa era de la seva mare. L’Alfonso es presenta a l’Institut per demanar-li disculpes a la Glòria per com la va tractar. La Glòria accepta les seves disculpes, quan el Pol descobreix al seu pare, que es mostra incòmode davant l’aparició del seu pare.

**Zygmunt Bauman**

     El Pol i l’Efra estan parlant al supermercat quan apareix l’Alfonso. El Pol es sorprèn de veure al seu pare al supermercat, i ell li explica que li agrada veure’l treballant. El Pol li diu que ja en té prou tenint a l’Óscar a l’Institut, i l’Alfonso ho veu clar, el seu fill s’avergonyeix de que el vegin amb la seva família. L’Alfonso li recorda que si està estudiant és perquè l’Óscar es va sacrificar per la família.

**Hegel**

     L’Alfonso es troba el seu fill amb una americana i li pregunta si té una cita i el Pol li confirma. El Pol li pregunta al seu pare si li agrada alguna dona, ja que no poden estar enganxats sempre al record de la seva mare. L’Alfonso li diu que triomfarà, però el Pol no n’està segur, pel que l’Alfonso li diu que li digui la veritat.

### Primera Temporada (SA)

**Sapere Aude**

     El Pol surt de la dutxa quan l'Alfonso li pregunta com porten ell i el Bruno la mort del Merlí, al que li diu que van fent, i que ara no està per estudiar. L'Alfonso li repeteix que hauria d'anar a la Universitat, però el Pol marxa per deixar currículums. I mentre està deixant currículums, veu al seu pare en una cita amb la Glòria. L'Alfonso li explica que li ha ensenyat a la Glòria uns deures seus de quan era petit i que els hi ha fet molta gràcia. L'Alfonso i el Pol tornen cap a casa quan aquest li diu que vol anar a viure amb la Glòria. Al Pol no li acaba de fer gràcia, però el seu pare li diu que no li està demanant permís.

**Fin'amor**

     L'Alfonso comenta el fet de que el Merlí li hagi fet aquest regal al Pol, i llavors el Pol li diu que li sembla bé que vulgui anar a viure amb la Glòria. L'Alfonso i el Pol arriben a casa de la Glòria per sopar en família, i la Glòria li dóna les gràcies per estar d'acord en viure junts. Mentre li ensenyen el pis al Pol, acaben al balcó on el Pol es fixa en una senyora gran en el balcó de davant sola, tocant el piano. Uns dies desprès, l'Alfonso està acabant de desempaquetar caixes, quan el Pol guarda els llibres del Merlí a la seva habitació i es dirigeix cap a classe.

### Segona Temporada (SA)

**Un Pàl·lid Punt Blau**

     L’Alfonso rep una visita a casa, li han entregat una carta d’Hisenda, però quan la Glòria li pregunta, l’Alfonso li oculta. L’Alfonso es presenta a Hisenda, demanant explicacions sobre la seva carta, i una oficinista li explica que va posar com a impost desgravable el seu lloguer quan no podia, i que per tant haurà de pagar la quantitat i una multa, uns 7.000€ en total. L’Alfonso s’intenta excusar, però l’oficinista li diu que això funciona així. L’Oti veu al pare del Pol, que vol parlar amb ell, i el Pol deixa als amics. El Pol li explica el què ha passat i li demana al seu fill que l’ajudi a trobar feina i que no vol que la Glòria ho sàpiga.

**O Fortuna, Velut Luna**

     L’Alfonso és a casa parlant pel telèfon intentant buscar feina, quan el Rai es presenta a casa. L’Alfonso no entén el que vol el Rai, fins que el Rai li explica que sap el què li passa amb Hisenda i que li vol oferir una feina a casa seva. L’Alfonso li explica a la Glòria que s’ha apuntat a escacs en un centre del barri, quan senten arribar al Pol, però no els saluda, pel que l’Alfonso va a parlar amb ell. Li dona les gràcies per haver-lo ajudat, però el Pol no sap del què parla. És llavors quan l’Alfonso li explica que el Rai li ha ofert treballar a casa seva, ja que el Henry ha marxat. El Pol s’enfada pel que està sentint i es presenta enfadat al pis de l’Oti. L’Alfonso es presenta a casa del Rai, i el rep la Vicky pensant que és de l’empresa de transport, quan li explica que el seu fill li ha ofert reemplaçar al Henry. La Vicky no en sap res i li diu que no creu que estigui preparat per la feina, però quan l’Alfonso li diu que està preparat, li acaba donant la feina. El Pol està tornant cap a casa, quan es troba al seu pare i li explica que tenen visita a casa. Al pujar, s’hi troba al Millán, que ha vingut convidat per la Glòria.

**La Cigonya**

     L’Alfonso li pregunta al seu fill si anirà a la Universitat, i el Pol li confirma, mentint-lo dient que ja ha acabat la vaga de professors. La Glòria s’acomiada dels Rubio ja que marxa, i l’Alfonso també la menteix dient-li que anirà a jugar a escacs. La Vicky surt al jardí cridant a l’Alfonso, però no la sent ja que està passant la màquina per tallar la gespa, i no és fins que aquesta li tira un gerro que l’Alfonso se n’adona de la seva presència. La Vicky s’ha enfadat ja que l’Alfonso li ha tocat la seva roba interior. L’Alfonso li explica que només ha rentat la roba, però la Vicky li explica que ja tenen a algú altre per fer-ho i l’Alfonso li demana disculpes. L’Alfonso interromp a la Vicky mentre aquesta està pintant i li demana que el deixi sortir abans. Li explica que la Glòria no sap que està treballant ja que no sap res de la seva multa, i la Vicky li diu que pot marxar quan vulgui. La Vicky està xerrant amb les seves amigues quan l’Alfonso interromp per dir que marxa. Un cop ha marxat, les seves amigues pregunten per ell, i els hi explica que és el substitut del Henry, però les seves amigues li diuen que és massa vell per la feina.

**Cotxes Intel·ligents**

     L’Alfonso li confessa al seu fill que no sap fins quan podrà aguantar ocultant-li a la Glòria que està treballant a casa del Rai, però el Pol li confessa que fa dies que ho sap, ja que li va explicar, però que vol que sigui ell qui doni la cara. La Vicky arriba al menjador, i escolta a l’Alfonso parlant sol. Quan li pregunta com és que parla sol, li explica que ho va començar a fer quan va morir la seva dona, per no sentir-se sol. L’Alfonso li pregunta com s’ho fa ella per no sentir-se sola, però ofesa, li contesta que ella no ho està. Les amigues de la Vicky segueixen comentant la feina de l’Alfonso, i diuen que sort que l’ajuda, ja que la seva casa es molt gran. En aquest moment arriba l’Alfonso i quan torna a parlar sol, les seves amigues comencen a riure. L’Alfonso enfadat, es dirigeix a la cuina, i com a venjança tira la crema de verdures guardada a la nevera per l’aigüera. L’Alfonso arriba a casa, i li diu a la Glòria que sap que el Pol li va explicar la veritat. La Glòria li demana perquè no li va explicar, ja que l’hauria pogut ajudar. Però l’Alfonso es nega, li diu que la multa es culpa seva, i que ell l’ha de pagar. La Glòria li pregunta si el tracten bé a casa del Rai, i l’Alfonso l’enganya dient-li que si.

**Llorir**

     L’Alfonso està ja preparat per marxar de casa del Rai, quan aquest es presenta i li demana que li planxi la camisa per la festa. L’Alfonso li explica que ja hauria d’haver plegat fa una hora, però el Rai insisteix i l’Alfonso accepta. De camí a l’habitació de la planxa, l’Alfonso es troba a la Vicky, que fa molt mala cara. L’Alfonso està planxant, quan veu una americana sobresortint de l’armari, pel que decideix endreçar-la, però al obrir l’armari, es queda impressionat per la col·lecció d’americanes del pare del Rai. La Vicky està vomitant, i l’Alfonso arriba preocupat. La Vicky li diu que el que li passa és que té vertígens, que ja li ha passat algun cop abans. L’Alfonso li diu que a ell li va passar el mateix en la seva lluna de mel, i que el botons de l’hotel li va donar unes pastilles que li van anar molt bé. La Vicky li diu que es deixi d’històries i que vagi a la farmàcia a per les pastilles. L’Alfonso li ha portat les pastilles a la Vicky, i aquesta li diu que li doni les gràcies de part seva al botons de l’hotel. L’Alfonso, però, li explica que el senyor va morir fa anys, durant la seva lluna de mel. La Vicky li diu a l’Alfonso que marxi cap a casa, ja que porta dos hores extres de feina, i l’Alfonso així ho fa. Però abans, l’Alfonso fa una parada a l’armari de l’habitació de la planxa, i s’emprova un dels vestits del pare del Rai, però amb la mala sort, de que la Vicky el sent i l’enxampa. La Vicky enfadada li diu que torni el vestit i marxi cap a casa. El Rai truca i desperta a l’Alfonso, i li explica que s’ha mullat i que necessita roba. L’Alfonso li diu que no anirà a casa seva a per roba, però el Rai li diu que li doni alguna cosa del Pol. La Glòria li diu a l’Alfonso que demani cobrar les hores extres, i l’ajuda en la negociació. El Rai accepta, i l’Alfonso es dirigeix a l’habitació del Pol per agafar roba, i descobreix les seves pastilles amagades. L’Alfonso arriba a la Universitat, on el Rai l’espera, però veient que el Rai no li dona ni les gràcies, li diu que si no li demana si us plau, no li donarà la roba. El Rai li demana si us plau, mig enfadat, al que l’Alfonso li diu que hi ha gent que està pitjor que ell i no es queixa tant. La Glòria es troba a l’Alfonso als peus del llit del Pol amb una capsa de pastilles a la mà. La Glòria li pregunta, i l’Alfonso li diu que no sap què són, però que estaven amagades en el calaix. La Glòria decideix buscar per què són les pastilles, i quan ho descobreixen, l’Alfonso s’enfada i decideix anar a la Universitat a parlar amb el Pol. La Glòria li fa veure, que si té pastilles és perquè està sota la mà de metges, llavors que sap el què es fa, i li demana que es doni temps per assumir-ho amb calma, i llavors parlar amb ell.